သိင်ဆိုဲ၊ နာဲ

နာဲသိင်ဆိုဲ (Min Thein Swe)ဝွံ ဒှ်အစာဂဳတမွဲတၠတုဲ နူဘဝကွးဘာတက္ကသိုလ် သၞာံၜိုတ် ၁၉၇၄တေအ်ဂှ် ချူ၊ ဒယှ်ေကၠုင် ဒွက်မန်ခေတ်တၟိတုဲ ပါလုပ်လၟိဟ် ပၞောဝ်ကဵု ညးမ ဒယှ်ေ၊ မချူ ဒွက်မန်ဂတာပ်ခေတ်ကိုပ်ကၠာအိုတ်ရ။ ပၞောဝ်ကဵု ဒွက်ညးမဒယှ်ေလဝ်ဂမၠိုင်ဂှ်မ္ဂး ဒွက်အလဵုညးချူ ဖျေဟ်အခိုက် သီုဒယှ်ေ ဒွက် "မင်မွဲလိက်ပတ်ယေန်သၞာင်မန်အိုတ်စိုအ်" ဂှ် မၞိဟ်တီဂၠိုင်တုဲ ဒွက်ညးလက်ကရဴအိုတ်ဂှ် ဒှ်ဒွက်ဆဝ်မ္ၚုဟ်မာဲ စုတ်မာဲ ကုဗော်ညဳသၟဟ်မန် ပ္ဍဲ သၞာံ ၂၀၂၀ ဂှ်ရ။ နာဲသိင်ဆိုဲဝွံ ဒှ်ပေါင်မသၟိင် သၟဝ်ဌာနဝန်ဇၞော်ဒြဟတ်လလဳတုဲ ကမၠောန်ပရေင်ဂကူမန် လပါ်ပရေင်မၞိဟ်၊ ပရေင်ယေန်သၞာင်ဂှ် ချဳဓရာင်ကၠုင် ပ္ဍဲကဵု ကမ္မတဳလိက်ပတ်ယေန်သၞာင်မန် ဍုင်လ္ဂုင် နူဘဝသၟတ် စဵုကဵုလအိတ်လမျီုတုဲ ဒှ်အစာ ထ္ၜးနဲ ဗတောန်ဖျောန် လပါ်ဂဳတ ပ္ဍဲကဵု ကမ္မတဳလိက်ပတ်ယေန်သၞာင်မန် ဍုင်လ္ဂုင်မွဲရ။

ဘဝသၟတ် ကေုာံ သ္ၚိကၟိန်
နာဲသိင်ဆိုဲ ဝွံ ကတဵုဒှ်မၞိဟ် ပ္ဍဲ ၁၀ ဒဳဇြေန်ပါ ၁၉၄၈ပ္ဍဲကွာန်ယိုက်၊ တကအ်ခၟိုင်။ သၞာံ ၁၉၈၁ ဂှ် ဒက်ဘဝသ္ၚိကၟိန် ကုမိသဳသဳမန် မဒှ်အစာၝောအ်ဗတောန်တန်သမၠုင်၊ ဇာတိတၟအ်ကၞေင်တုဲ ကလိဂွံ ကောန်ဝုတ်မွဲ မနွံယၟု မိမျိုးသဳရိဆွေ၊ကောန်ဝုတ်ဂှ် ဒှ်ဒံက်တာအစာဂဥုဲလွဳယဲဗွဲတၟေင် လပါ်ကောန်ၚာ် (ကလေးအထူးကုဆရာဝန် - ရန်ကုန်ဆေးရုံကြီး)။

အနုသုခုမ
နာဲသိင်ဆိုဲဝွံ နူဘဝ ကွးဘာတက္ကသိုလ် သၞာံၜိုတ် ၁၉၇၄ တေအ်ဂှ် စဒယှ်ေ၊ ချူကၠုင် ဒွက်မန် ဂတာပ်ခေတ်ရ။ ပ္ဍဲအခိင်ဂှ် နကဵုမဂဳတခေတ်တၟိဂှ် ဒွက်မန် ဟွံကတဵုဒှ်ဏီရ။ ကွးဘာတက္ကသိုလ်မန်ဂမၠိုင် နွံတမ် နာဲသိင်ဆိုဲ၊ နာဲထောန်သိင်တအ် ဒှ်မၞိဟ် မစချူ၊ ဒယှ်ေကၠုင်ဒွက်မန် ခေတ်တၟိကိုပ်ကၠာရ။ ပၞောဝ်ကဵု ဒွက်ဂမၠိုင်ဂှ် ဒွက်ညးမဒယှ်ေလဝ် ပ္ဍဲကဝး မာံကဝ်တာ မဖန်ဇန်တုဲ ပ္တိတ်လဝ် နကဵုကဝးမနွံယၟု "သၟိင်ၜိုပ်ထဝ်" ဂှ် ဒွက် "မင်မွဲလိက်ပတ်ယေန်သၞာင်မန်အိုတ်စိုအ်" ဂှ် မၞိဟ်တီဂၠိုင်ကွေဟ်ရ။ ဒွက်ဂှ် သၞာံၜိုတ် ၁၉၇၅ ဂှ် ဗလးပ္တိတ် နူကဵု ဌာနရေဒဳယော အစဳအဇန်ဘာသာမန်ကီုရ။

ဒွက်ဂှ် အလဵုဇကု နာဲသိင်ဆိုဲ ချူဇန်၊ ဖျေဟ်အခိုက်တုဲ ဒယှ်ေလဝ်ရ။ သတ်ဒွက်ဂှ် အတိုင်ဗွဲသၟဝ်ဝွံရ။

ဒွက်မွဲပၠန် ညးကဵု သမ္ဘာညး မိသဳသဳမန် ဒယှ်ေလဝ် ဆဝ်မ္ၚုဟ်ပရေင်ထတ်ယုက်ဂှ်လေဝ် ပ္ဍဲအခိင်ဂှ် မၞိဟ်တီဂၠိုင်၊ ဒးဂၞပ်ဂၠိုင်ကီုရ။

သၞာံ ၁၉၈၂ ဂှ် မာံကဝ်တာ၊ မာံသိင်ဆိုဲ ချူဆန်စဳဇန်လဝ်တုဲ ပ္တိတ်လဝ် ကဝး ဒွက်ဆဝ်မ္ၚုဟ်မြဟ်စိုတ် ကတ်ဗ္တောန်လိက်ဂမၠိုင် သွက် ကဝ်မတဳဗ္တောန်ဗလေပ်လိက်ရးဍုင်ရေဝ်ဂှ် ဒွက်ညး "ညးအဲ ဒးလေပ်လိက်" ဂှ် ဒှ်ဒွက် အလဵုဇကုမချူ၊ ဖျေဟ်အခိုက်၊ သီုဒယှ်ေလဝ်ကီုရ။ ပ္ဍဲအခိင်ဂှ် နကဵုအစဳအဇန် သၟိင်တၠနေဝေန် နကဵုအစဳအဇန် မကော်ဂး ဝထကလသ တုဲ ဗက်ဗတောန်လိက် ကုညးဍုင်ကွာန်တအ် အလုံမွဲဍုင်ရ။

သတ်ဒွက် - 

သွက်သဘင်မာဲ သၞာံ၂၀၂၀ ဂိတုနဝ်ဝေမ်ပါ ၈ ဂှ် နကဵု နာဲသိင်ဆိုဲ ချူဇန်ဒယှ်ေဒွက် ဆဝ်မ္ၚုဟ်မာဲ ညံင်ကောန်မန်တအ် ဂွံစုတ်မာဲကဵု ဗော်ညဳသၟဟ်မန် နကဵုယၟုဒွက် "စုတ်မာဲကဵု ဗော်ညဳသၟဟ်မန်" နကဵုဘာသာမန် သီုကဵု ဘာသာဗၟာကီုရ။ ဟိုတ်နူ မဒှ်အခိင်ယဲကပ်ကဝ်ဝေဒ်-၁၉ တုဲ ဒွက်ဂှ် ဟွံဂွံပၠုပ် ပ္ဍဲသတူဒဳယော နကဵု ကဳဗုဒ်ဇကု ပ္ဍဲသ္ၚိဇကု ဒယှ်ေလဝ်တုဲ ပရးဗစိုပ် ညးဍုင်ကွာန်တအ် နကဵု ဝှုက်ဗောက်ရ။

သတ်ဒွက် - 

နာဲသိင်ဆိုဲဝွံ နကဵု ကွတ်အနုသုခုမဇကုဂှ် ဆဝ်မ္ၚုဟ်ကၠုင် ကောန်ဂကူမန် ညံင်ဂွံမင်မွဲလိက်ပတ်၊ ယေန်သၞာင်ဂကူဇကု၊ ညံင်ဂွံလေပ်လိက်၊ ညံင်ဂွံစွံဂရုကဵု ပရေင်ထတ်ယုက် တုဲပၠန် ဆဝ်မ္ၚုဟ် ဂကူမန် ဒဒှ်ရ ဗော်မန် ညံင်ဂွံဇၞးမာဲဂှ် ဒှ်တာလျိုင်ပိုယ်တအ် သီုညးဖအိုတ်ရ။ ပါဲနူဏအ်လေဝ် ဒွက်မန် မချူဇန် ဒယှ်ေလဝ် နွံတၟာဂလိုင်ဏီကီုရ။ ဒွက်ဆဝ်မ္ၚုဟ် စုတ်မာဲကဵု ဗော်မန်ဂှ် ဒှ်ဒွက် အလန်လက်ကရဴအိုတ်ရ။

ကၞောတ်ဘဝ
နာဲသိင်ဆိုဲဝွံ မွဲစွံ ကုသမ္ဘာဇကု မိသဳသဳမန် ကေုာံ ကောန်ဝုတ် ဒံက်တာမျိုးသီရိဆွေ ဂှ် ပဒတဴလဝ် ပ္ဍဲကဵုသ္ၚိညး တိုက် စၟတ် ၈၀၊ ဂၠံင် ၄၈၊ ပွိုင်ဍုင်မၚးထံင် (ဗိုလ်တထောင်)၊ ဍုင်ဇၞော်လ္ဂုင်တုဲ ပ္ဍဲကဵု ၄ ဒဳဇြေန်ပါ ၂၀၂၀ ဂှ် စုတိအာ နကဵုယဲကဝ်ဝေဒ်-၁၉ ရ။

နိဿဲ

BEHM
ဂဳတ
ဒွက်
အတ္ထုပ္ပတ္တိ